Joseph Werth

Joseph Werth (; Karaganda, 1952ko urriaren 4a) alemaniar jatorriko kazakhstandar-errusiar elizgizon jesuita da, 2002az geroztik Novosibirskeko Antzaldatzearen elizbarrutiko ordinarioa dena.

 Bizitza 

Joseph Werth 1952ko urriaren 4an jaio zen Karagandan, Kazakhstanera deportatu zituzten alemaniar-errusiar katolikoen familia batean. 1975eko abuztuaren 15ean, jesuiten ordenako nobiziotza klandestinoan sartu zen Lituanian eta bi urte geroago ordena horretako monje egin zen. 1979an Kaunasko apaizgaitegian ikasten hasi zen. 

1983ko maiatazaren 28an diakono ordenatu zuen, eta 1984ko maiatzaren 27an apaiztu zen Kaunasko katedralean. Lituanian urtebete eman ondoren, Aktobera joan zen, eta 1987an Saratov oblasteko Marks hirira.

1991ko apirilaren 13an, Joan Paulo II.a aita santuak Siberiako administratzaile apostoliko eta Bulnako apezpiku titular izendatu zuen. Urte bereko ekainaren 16an apezpiku ordenatu zuten Moskuko San Luis elizan.

1999ko maiatzaren 18an, Siberiako administrazio apostolikoa bi zatitan banatu ondoren, Mendebaldeko Siberiako katolikoen buru bihurtu zen. 2002ko otsailaren 11n, Errusian lau elizbarruti katoliko ezarri zituztenean, Werth Novosibirskeko Antzaldatzearen elizbarrutiko ordinario izendatu zuten, eta 2004ko abenduan bizantziar errituko katolikoen ordinario.

2005eko urtarrilean, Errusiako apezpiku-konferentzia katolikoko presidente izendatu zuten, eta 2008ko martxoan bigarren agintaldirako berrautatu zuten. 2011ko urtarrilean, kargua utzi zion Paolo Pezzi artzapezpikuari. 2014ko otsailaz geroztik, Ekialdeko Elizetarako Dikasterioko kidea da.

 Sariak 

 2005: Alemaniako Errepublika Federalaren Meritu Ordenako komandantea
 2013: Novosibirsk oblastaren garapenean domina

 Ondorengotza apostolikoa 

 Erreferentziak 

 Kanpo estekak 

Kategoria:Kazakhstandarrak
Kategoria:Errusiako apezpikuak
Kategoria:Errusiako jesuitak
Kategoria:Joan Paulo II.ak izendatutako apezpikuak